CELEX: 
Language: el
Date: 2016-10-20 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τη θέσπιση σχεδίου απορρίψεων για ορισμένους τύπους αλιείας βενθοπελαγικών ειδών στη Μεσόγειο θάλασσα

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Βασικός στόχος της Κοινής Αλιευτικής Πολιτικής (ΚΑλΠ), όπως ορίζεται στον κανονισμό (ΕΕ) αριθ. 1380/2013
                  1
               , είναι η μείωση των υψηλών επιπέδων ανεπιθύμητων αλιευμάτων και η σταδιακή εξάλειψη των απορρίψεων σε όλους τους τύπους αλιείας στην ΕΕ. Η πρακτική των απορρίψεων αποτελεί ουσιαστική σπατάλη πόρων και επηρεάζει αρνητικά τη βιώσιμη εκμετάλλευση των πόρων, καθώς και την οικονομική βιωσιμότητα της αλιείας. Η ΚΑλΠ προβλέπει επίσης αυξημένη περιφερειοποίηση, με σκοπό την αποτροπή/ελαχιστοποίηση της μικροδιαχείρισης σε επίπεδο Ένωσης, καθώς και την εξασφάλιση της προσαρμογής των κανόνων στις ιδιαιτερότητες κάθε αλιευτικής δραστηριότητας και θαλάσσιας περιοχής.
            
            
               Η ΚΑλΠ προβλέπει σειρά διατάξεων που θα διευκολύνουν την εφαρμογή της υποχρέωσης εκφόρτωσης. Υπάρχουν γενικές διατάξεις ευελιξίας που μπορούν να εφαρμοστούν από τα κράτη μέλη στο πλαίσιο της διαχείρισης των ποσοστώσεων ή, στη Μεσόγειο θάλασσα, όπου έχουν οριστεί ελάχιστα μεγέθη αναφοράς διατήρησης. Επιπλέον, η ΚΑλΠ προβλέπει ειδικούς μηχανισμούς ευελιξίας που πρέπει να υλοποιηθούν μέσω πολυετών σχεδίων ή, ελλείψει πολυετών σχεδίων, μέσω των λεγόμενων σχεδίων απορρίψεων. Τα εν λόγω σχέδια απορρίψεων έχουν μελετηθεί ως προσωρινό μέτρο μέγιστης διάρκειας τριών ετών. Εκπονούνται μέσω κοινών συστάσεων που έχουν συμφωνηθεί από ομάδες κρατών μελών που κοινό συμφέρον στους βιολογικούς πόρους της ίδιας περιφέρειας ή της ίδιας θαλάσσιας λεκάνης.
            
            
               Από την 1η Ιανουαρίου 2017, η υποχρέωση εκφόρτωσης θα καταστεί υποχρεωτική για τα βενθοπελαγικά είδη που προσδιορίζουν τον τύπο αλιείας και που υπόκεινται σε ελάχιστα μεγέθη αναφοράς διατήρησης σύμφωνα με το παράρτημα III του κανονισμού (ΕΚ) αριθ. 1967/2006 του Συμβουλίου («κανονισμός για τη Μεσόγειο»)
                  2
               . Οι αλιευτικές δραστηριότητες που έχουν ως στόχο τον μπακαλιάρο μερλούκιο, το μπαρμπούνι, τη γλώσσα και την κόκκινη γαρίδα σε συγκεκριμένες περιοχές της Μεσογείου θάλασσας υπόκεινται στην παρούσα διάταξη.
            
            
               Σύμφωνα με το άρθρο 15 παράγραφος 5 του κανονισμού (ΕΕ) αριθ. 1380/2013, τα σχέδια απορρίψεων μπορεί να περιλαμβάνουν:
            
            
               ειδικές διατάξεις όσον αφορά τους τύπους αλιείας ή τα είδη που εμπίπτουν στην υποχρέωση εκφόρτωσης·
            
            
               προσδιορισμό των εξαιρέσεων από την υποχρέωση εκφόρτωσης, εφόσον οι τύποι αλιείας ή τα είδη πληρούν ορισμένα κριτήρια σχετικά με τα υψηλά ποσοστά επιβίωσης·
            
            
               διατάξεις για εξαιρέσεις de minimis, όπως ορίζεται στο άρθρο 15 παράγραφος 5 στοιχείο γ) του κανονισμού (ΕΕ) αριθ. 1380/2013·
            
            
               διατάξεις για την τεκμηρίωση των αλιευμάτων·
            
            
               καθορισμό των ελάχιστων μεγεθών αναφοράς διατήρησης (ΕΜΑΔ).
            
            
               Σύμφωνα με τα προαναφερόμενα, 
            
            
               1)
                     Η Γαλλία, η Ιταλία και η Ισπανία υπέβαλαν στην Ευρωπαϊκή Επιτροπή πρόταση τριετούς σχεδίου απορρίψεων για τους τύπους αλιείας με στόχο τον μπακαλιάρο μερλούκιο, το μπαρμπούνι και τα δίθυρα μαλάκια, τα κοχύλια και την αχιβάδα στη Δυτική Μεσόγειο θάλασσα (γεωγραφικές υποπεριοχές 1, 2, 5, 6, 7, 8, 9, 10 και 11 της ΓΕΑΜ)·
            
            
               2)
                     Η Κροατία, η Ιταλία και η Σλοβενία υπέβαλαν στην Ευρωπαϊκή Επιτροπή πρόταση τριετούς σχεδίου απορρίψεων για τους τύπους αλιείας με στόχο τον μπακαλιάρο μερλούκιο, το μπαρμπούνι και τη γλώσσα στην Αδριατική θάλασσα (γεωγραφικές υποπεριοχές 17 και 18 της ΓΕΑΜ)· και
            
            
                3)
                     Η Κύπρος, η Ελλάδα, η Ιταλία και η Μάλτα υπέβαλαν στην Ευρωπαϊκή Επιτροπή πρόταση τριετούς σχεδίου απορρίψεων για τους τύπους αλιείας με στόχο τον μπακαλιάρο μερλούκιο, το μπαρμπούνι και την κόκκινη γαρίδα στη Νοτιοανατολική Μεσόγειο θάλασσα (γεωγραφικές υποπεριοχές 15, 16, 19, 20, 22, 23 και 25 της ΓΕΑΜ).
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               (1)Κοινή σύσταση για την εκπόνηση σχεδίου απορρίψεων για τύπους αλιείας βενθοπελαγικών ειδών στη Δυτική Μεσόγειο θάλασσα (γεωγραφικές υποπεριοχές 1, 2, 5, 6, 7, 8, 9, 10 και 11 της ΓΕΑΜ).
            
            
               Για τον σκοπό της εφαρμογής της υποχρέωσης εκφόρτωσης σε περιφερειακό επίπεδο στα ύδατα της Δυτικής Μεσογείου θάλασσας, η Γαλλία, η Ιταλία και η Ισπανία υπέβαλαν στις 7 Ιουλίου 2016 κοινή σύσταση στις υπηρεσίες της Ευρωπαϊκής Επιτροπής, ως βάση για την εκπόνηση σχεδίου απορρίψεων.
            
            
               Σύμφωνα με το άρθρο 18 του κανονισμού (ΕΕ) αριθ. 1380/2013, η προτεινόμενη κατ’ εξουσιοδότηση πράξη της Επιτροπής βασίζεται στη συγκεκριμένη κοινή σύσταση που εκπονήθηκε και υποβλήθηκε από τα κράτη μέλη που έχουν άμεσο διαχειριστικό συμφέρον στην αλιεία μπακαλιάρου μερλούκιου, μπαρμπουνιού και των δίθυρων μαλακίων, κοχυλιών και την αχιβάδων στα ύδατα της Δυτικής Μεσογείου. Στην κοινή σύσταση συμπεριλήφθηκαν οι απόψεις της εκτελεστικής επιτροπής του Γνωμοδοτικού Συμβουλίου για τη Μεσόγειο (MEDAC), όπως διατυπώθηκαν στις 8 Ιουνίου 2016 (αναφ. 190/2016).
            
         
         
            
               Η κοινή σύσταση περιλαμβάνει:
            
            
               τους τύπους αλιείας που καλύπτονται από το σχέδιο απορρίψεων·
            
            
               εξαίρεση, που συνδέεται με τα υψηλά ποσοστά επιβίωσης των δίθυρων μαλακίων, (Pecten jacobeus), των κοχυλιών (Venerupis spp.) και των αχιβάδων (Venus spp.) που αλιεύονται με μηχανοκίνητες δράγες στις γεωγραφικές υποπεριοχές 1, 2, 5 και 6·
            
            
               εξαιρέσεις de minimis από την υποχρέωση εκφόρτωσης για τους τύπους αλιείας που έχουν ως στόχο τον μπακαλιάρο μερλούκιο (Merluccius merluccius) και το μπαρμπούνι (Mullus spp.) λόγω του δυσανάλογου κόστους διαχείρισης των ανεπιθύμητων αλιευμάτων·
            
            
               εξαίρεση από την υποχρέωση εκφόρτωσης για αλιεύματα ιχθύων που έχουν τραυματιστεί από θηρευτές·
            
            
               υποχρέωση διεξαγωγής πιλοτικών προγραμμάτων για τεχνικά μέτρα βελτίωσης της επιλεκτικότητας μέσω τροποποίησης των αλιευτικών εργαλείων και/ή θέσπισης γεωγραφικών-χρονικών απαγορεύσεων της αλιείας.
            
            
               Τα παραπάνω στοιχεία της κοινής σύστασης που υποβλήθηκε από τη Γαλλία, την Ιταλία και την Ισπανία σχετικά με την εφαρμογή της υποχρέωσης εκφόρτωσης στα βενθοπελαγικά είδη που προσδιορίζουν τον τύπο αλιείας στη Δυτική Μεσόγειο αξιολογήθηκαν από την επιστημονική, τεχνική και οικονομική επιτροπή αλιείας (ΕΤΟΕΑ) κατά τη διάρκεια της συνεδρίασης της ολομέλειάς της, στις 4–8 Ιουλίου 2016
                  3
               .
            
            
               Σύμφωνα με τα συμπεράσματα της ΕΤΟΕΑ, το ποσοστό επιβίωσης των δίθυρων μαλακίων, των κοχυλιών και των αχιβάδων που αλιεύονται με μηχανοκίνητες δράγες είναι δυνητικά υψηλό. Εντούτοις, η ΕΤΟΕΑ συνιστά την εκπόνηση ειδικών μελετών με στόχο να εκτιμηθούν τα ποσοστά επιβίωσης των δίθυρων μαλακίων  που αλιεύονται με μηχανοκίνητες δράγες. Βάσει των ανωτέρω, στο πλαίσιο του προτεινόμενου σχεδίου απορρίψεων, τα κράτη μέλη θα πρέπει να συγκεντρώνουν περαιτέρω επιστημονικά στοιχεία σχετικά με τις εν λόγω εξαιρέσεις. Έπειτα από ένα έτος, η ΕΤΟΕΑ θα αξιολογήσει τα παρασχεθέντα στοιχεία για να επιβεβαιωθεί η εφαρμογή της εξαίρεσης. Ειδικότερα όσον αφορά την εξαίρεση που συνδέεται με το ποσοστό επιβίωσης για τα χτένια, τα κοχύλια και τις αχιβάδες που αλιεύονται με μηχανοκίνητες δράγες, ο κανονισμός ορίζει ότι η εξαίρεση ισχύει μόνο για το 2017.
            
            
               Όσον αφορά την εξαίρεση περί του ελαχίστου, η ΕΤΟΕΑ απεφάνθη ότι θα ήταν σκόπιμο να παρασχεθούν πρόσθετα στοιχεία προς συμπλήρωση της αιτιολόγησης της εν λόγω εξαίρεσης λόγω του δυσανάλογου κόστους διαχείρισης των ανεπιθύμητων αλιευμάτων. Ωστόσο, η ΕΤΟΕΑ σημείωσε ότι, βάσει προκαταρκτικών μελετών, τα ελάχιστα όρια που προτείνονται είναι χαμηλότερα από τα μέγιστα ποσοστά απορρίψεων για τον μπακαλιάρο μερλούκιο και το μπαρμπούνι.
            
            
               Με βάση τα εν λόγω στοιχεία, το σχέδιο απορρίψεων για βενθοπελαγικά είδη που προσδιορίζουν τον τύπο αλιείας στη Δυτική Μεσόγειο μπορεί να θεωρηθεί ως πρώτο βήμα για τη σταδιακή εξάλειψη των απορρίψεων σε όλους τους τύπους αλιείας της Ένωσης, μέσω της εισαγωγής της υποχρέωσης εκφόρτωσης για τα αλιεύματα ειδών που υπόκεινται σε ελάχιστα όρια.
            
            
               (2)Κοινή σύσταση για την εκπόνηση σχεδίου απορρίψεων για τύπους αλιείας βενθοπελαγικών ειδών στην Αδριατική θάλασσα (γεωγραφικές υποπεριοχές 17 και 18 της ΓΕΑΜ).
            
            
               Για τον σκοπό της εφαρμογής της υποχρέωσης εκφόρτωσης σε περιφερειακό επίπεδο στα ύδατα της Αδριατικής θάλασσας, η Κροατία, η Ιταλία και η Σλοβενία υπέβαλαν στις 4 Ιουλίου 2016 κοινή σύσταση στις υπηρεσίες της Ευρωπαϊκής Επιτροπής, ως βάση για την εκπόνηση σχεδίου απορρίψεων.
            
            
               Σύμφωνα με το άρθρο 18 του κανονισμού (ΕΕ) αριθ. 1380/2013, η προτεινόμενη κατ’ εξουσιοδότηση πράξη της Επιτροπής βασίζεται στην κοινή σύσταση που εκπονήθηκε και υποβλήθηκε από τα κράτη μέλη που έχουν άμεσο διαχειριστικό συμφέρον στην αλιεία μπακαλιάρου μερλούκιου, μπαρμπουνιού και γλώσσας στα ύδατα της Αδριατικής θάλασσας. Στην κοινή σύσταση συμπεριλήφθηκαν οι απόψεις της εκτελεστικής επιτροπής του Γνωμοδοτικού Συμβουλίου για τη Μεσόγειο (MEDAC), όπως διατυπώθηκαν στις 8 Ιουνίου 2016 (αναφ. 190/2016).
            
            
               Η κοινή σύσταση περιλαμβάνει:
            
            
               τους τύπους αλιείας που καλύπτονται από το σχέδιο απορρίψεων·
            
            
               εξαίρεση, που συνδέεται με τα υψηλά ποσοστά επιβίωσης, από την υποχρέωση εκφόρτωσης για τον τύπο αλιείας με δοκότρατα με στόχο τη γλώσσα (Solea solea)·
            
            
               εξαιρέσεις περί του ελαχίστου από την υποχρέωση εκφόρτωσης για τους τύπους αλιείας που έχουν ως στόχο τον μπακαλιάρο μερλούκιο (Merluccius merluccius), το μπαρμπούνι (Mullus spp.) και τη γλώσσα (Solea solea) λόγω του δυσανάλογου κόστους διαχείρισης των ανεπιθύμητων αλιευμάτων·
            
            
               εξαίρεση για αλιεύματα ιχθύων που έχουν τραυματιστεί από θηρευτές·
            
            
               υποχρέωση διεξαγωγής πιλοτικών προγραμμάτων για τεχνικά μέτρα βελτίωσης της επιλεκτικότητας μέσω τροποποίησης των αλιευτικών εργαλείων και/ή θέσπισης γεωγραφικών-χρονικών απαγορεύσεων της αλιείας.
            
            
               Τα παραπάνω στοιχεία της κοινής σύστασης που υποβλήθηκε από την Κροατία, την Ιταλία και τη Σλοβενία σχετικά με την εφαρμογή της υποχρέωσης εκφόρτωσης στα βενθοπελαγικά είδη που προσδιορίζουν τον τύπο αλιείας στην Αδριατική θάλασσα αξιολογήθηκαν από την επιστημονική, τεχνική και οικονομική επιτροπή αλιείας (ΕΤΟΕΑ) κατά τη διάρκεια της συνεδρίασης της ολομέλειάς της, στις 4–8 Ιουλίου 20163.
            
         
         
            
               Σύμφωνα με τα συμπεράσματα της ΕΤΟΕΑ, δεν υπάρχουν επαρκή στοιχεία για να αξιολογηθεί το κατά πόσον μπορούν να θεωρηθούν υψηλά τα ποσοστά επιβίωσης της γλώσσας που αλιεύεται με δοκότρατα. Συνεπώς, η ΕΤΟΕΑ συνιστά την εκπόνηση ειδικών μελετών με στόχο να εκτιμηθούν τα ποσοστά επιβίωσης κατά την απόρριψη της γλώσσας που αλιεύεται με δοκότρατα. Βάσει των ανωτέρω, στο πλαίσιο του προτεινόμενου σχεδίου απορρίψεων, τα κράτη μέλη θα πρέπει να συγκεντρώνουν περαιτέρω επιστημονικά στοιχεία σχετικά με τις εν λόγω εξαιρέσεις. Έπειτα από ένα έτος, η ΕΤΟΕΑ θα αξιολογήσει τα παρασχεθέντα στοιχεία για να επιβεβαιωθεί η εφαρμογή της εξαίρεσης. Ειδικά όσον αφορά την εξαίρεση που συνδέεται με το ποσοστό επιβίωσης της γλώσσας που αλιεύεται με δοκότρατα, ο κανονισμός ορίζει ότι θα ισχύσει μόνο για το 2017.
            
            
               Όσον αφορά την εξαίρεση περί του ελαχίστου, η ΕΤΟΕΑ απεφάνθη ότι θα ήταν σκόπιμο να παρασχεθούν πρόσθετα στοιχεία προς συμπλήρωση της αιτιολόγησης της εν λόγω εξαίρεσης λόγω του δυσανάλογου κόστους διαχείρισης των ανεπιθύμητων αλιευμάτων. Ωστόσο, η ΕΤΟΕΑ επισήμανε ότι τα ελάχιστα όρια που προτείνονται είναι χαμηλότερα από τα μέγιστα ποσοστά απορρίψεων για τα τρία αυτά είδη.
            
            
               Βάσει των εν λόγω στοιχείων, το σχέδιο απορρίψεων για βενθοπελαγικά είδη που προσδιορίζουν τον τύπο αλιείας στην Αδριατική θάλασσα μπορεί να θεωρηθεί ως πρώτο βήμα για τη σταδιακή εξάλειψη των απορρίψεων σε όλους τους τύπους αλιείας της Ένωσης, μέσω της εισαγωγής της υποχρέωσης εκφόρτωσης για τα αλιεύματα ειδών που υπόκεινται σε ελάχιστα όρια.
            
            
               (3)Κοινή σύσταση για την εκπόνηση σχεδίου απορρίψεων για τύπους αλιείας βενθοπελαγικών ειδών στη Νοτιοανατολική Μεσόγειο (γεωγραφικές υποπεριοχές 15, 16, 19, 20, 22, 23 και 25 της ΓΕΑΜ).
            
            
               Για τον σκοπό της εφαρμογής της υποχρέωσης εκφόρτωσης σε περιφερειακό επίπεδο στα ύδατα της Νοτιοανατολικής Μεσογείου, η Κύπρος, η Ελλάδα, η Ιταλία και η Μάλτα υπέβαλαν στις 4 Ιουλίου 2016 κοινή σύσταση στις υπηρεσίες της Ευρωπαϊκής Επιτροπής, ως βάση για την εκπόνηση σχεδίου απορρίψεων.
            
            
               Σύμφωνα με το άρθρο 18 του κανονισμού (ΕΕ) αριθ. 1380/2013, η προτεινόμενη κατ’ εξουσιοδότηση πράξη της Επιτροπής βασίζεται στη συγκεκριμένη κοινή σύσταση που εκπονήθηκε και υποβλήθηκε από τα κράτη μέλη που έχουν άμεσο διαχειριστικό συμφέρον στην αλιεία μπακαλιάρου μερλούκιου, μπαρμπουνιού και κόκκινης γαρίδας στα ύδατα της Νοτιοανατολικής Μεσογείου. Στην κοινή σύσταση ενσωματώθηκαν οι απόψεις της εκτελεστικής επιτροπής του Γνωμοδοτικού Συμβουλίου για τη Μεσόγειο (MEDAC), όπως διατυπώθηκαν στις 8 Ιουνίου 2016 (αναφ. 190/2016).
            
            
               Η κοινή σύσταση περιλαμβάνει:
            
            
               τους τύπους αλιείας που καλύπτονται από το σχέδιο απορρίψεων·
            
            
               εξαιρέσεις περί του ελαχίστου από την υποχρέωση εκφόρτωσης για τους τύπους αλιείας που έχουν ως στόχο τον μπακαλιάρο μερλούκιο (Merluccius merluccius), το μπαρμπούνι (Mullus spp.) και την κόκκινη γαρίδα (Parapenaeus longirostris) λόγω του δυσανάλογου κόστους διαχείρισης των ανεπιθύμητων αλιευμάτων·
            
            
               εξαίρεση για αλιεύματα ιχθύων που έχουν τραυματιστεί από θηρευτές·
            
            
               υποχρέωση διεξαγωγής πιλοτικών προγραμμάτων για τεχνικά μέτρα βελτίωσης της επιλεκτικότητας μέσω τροποποίησης των αλιευτικών εργαλείων και/ή θέσπισης γεωγραφικών-χρονικών απαγορεύσεων της αλιείας.
            
            
               Τα παραπάνω στοιχεία της κοινής σύστασης που υποβλήθηκε από την Κύπρο, την Ελλάδα, την Ιταλία και τη Μάλτα σχετικά με την εφαρμογή της υποχρέωσης εκφόρτωσης στα βενθοπελαγικά είδη που προσδιορίζουν τον τύπο αλιείας στη Νοτιοανατολική Μεσόγειο θάλασσα αξιολογήθηκαν από την επιστημονική, τεχνική και οικονομική επιτροπή αλιείας (ΕΤΟΕΑ) κατά τη διάρκεια της συνεδρίασης της ολομέλειάς της, στις 4–8 Ιουλίου 20163.
            
            
               Σύμφωνα με τα συμπεράσματα της ΕΤΟΕΑ, θα ήταν σκόπιμο να παρασχεθούν πρόσθετα στοιχεία προς συμπλήρωση της αιτιολόγησης της εξαίρεσης περί του ελαχίστου λόγω του δυσανάλογου κόστους διαχείρισης των ανεπιθύμητων αλιευμάτων. Ωστόσο, η ΕΤΟΕΑ επισήμανε ότι τα ελάχιστα όρια που προτείνονται είναι χαμηλότερα από τα μέγιστα ποσοστά απορρίψεων για τα τρία αυτά είδη.
            
            
               Βάσει των εν λόγω στοιχείων, το σχέδιο απορρίψεων για βενθοπελαγικά είδη που προσδιορίζουν τον τύπο αλιείας στη Νοτιοανατολική Μεσόγειο θάλασσα μπορεί να θεωρηθεί ως πρώτο βήμα για τη σταδιακή εξάλειψη των απορρίψεων σε όλους τους τύπους αλιείας της Ένωσης
            
            
                μέσω της εισαγωγής της υποχρέωσης εκφόρτωσης για τα αλιεύματα ειδών που υπόκεινται σε ελάχιστα όρια.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Σύνοψη της προτεινόμενης δράσης
            
            
               Η κύρια νομική ενέργεια συνίσταται στη θέσπιση μέτρων που αναμένεται να διευκολύνουν την εφαρμογή της υποχρέωσης εκφόρτωσης.
            
            
               Ο κανονισμός προσδιορίζει τα είδη και τους τύπους αλιείας όπου θα εφαρμόζονται ειδικά μέτρα, όπως η εξαίρεση de minimis.
            
            
               Νομική βάση
            
         
         
            
               Άρθρο 15 παράγραφος 1 στοιχείο δ) και άρθρο 15 παράγραφος 6 και άρθρο 18 παράγραφοι 1 και 3 του κανονισμού (EΕ) αριθ. 1380/2013 και άρθρα 15α και 29α του κανονισμού αριθ. 1967/2006.
            
            
               Αρχή της επικουρικότητας
            
            
               Η πρόταση εμπίπτει στην αποκλειστική αρμοδιότητα της Ευρωπαϊκής Ένωσης.
            
            
               Αρχή της αναλογικότητας
            
            
               Η πρόταση εμπίπτει στο πεδίο εφαρμογής των κατ’ εξουσιοδότηση αρμοδιοτήτων που παρέχονται στην Επιτροπή δυνάμει του άρθρου 15 παράγραφος 6 του κανονισμού (ΕΕ) αριθ. 1380/2013 και δεν υπερβαίνει τα αναγκαία όρια για την επίτευξη του σκοπού της εν λόγω διάταξης.
            
            
               Επιλογή του νομικού μέσου
            
            
               Προτεινόμενο μέσο: Κατ’ εξουσιοδότηση κανονισμός της Επιτροπής.
            
            
               Άλλα μέσα δεν θα ήταν κατάλληλα για τον εξής λόγο: η Επιτροπή έχει την εξουσία να θεσπίζει σχέδιο απορρίψεων μέσω κατ’ εξουσιοδότηση πράξεων. Το κράτος μέλος που έχει άμεσο διαχειριστικό συμφέρον υπέβαλε την κοινή του σύσταση. Τα μέτρα που προβλέπονται στην κοινή σύσταση και περιλαμβάνονται στην παρούσα πρόταση βασίζονται στις βέλτιστες διαθέσιμες επιστημονικές γνωμοδοτήσεις και πληρούν όλες τις σχετικές απαιτήσεις που καθορίζονται στο άρθρο 18 παράγραφος 5 του κανονισμού (ΕΕ) αριθ. 1380/2013. 
               
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 20.10.2016
            
            
               για τη θέσπιση σχεδίου απορρίψεων για ορισμένους τύπους αλιείας βενθοπελαγικών ειδών στη Μεσόγειο θάλασσα
            
            
               Η ΕΥΡΩΠΑΪΚH ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου
                  4
               , και ιδίως το άρθρο 15 παράγραφος 6,
            
            
               Εκτιμώντας τα ακόλουθα:
            
            
               (1)Ο κανονισμός (ΕΕ) αριθ. 1380/2013 αποσκοπεί στην προοδευτική εξάλειψη των απορρίψεων σε όλους τους τύπους αλιείας της ΕΕ, μέσω της θέσπισης υποχρέωσης εκφόρτωσης.
            
            
               (2)Το άρθρο 15 παράγραφος 6 του κανονισμού (ΕΕ) αριθ. 1380/2013 εξουσιοδοτεί την Επιτροπή να εγκρίνει σχέδια απορρίψεων μέσω κατ’ εξουσιοδότηση πράξεων για περίοδο που δεν υπερβαίνει τα τρία έτη, με βάση κοινές συστάσεις από τα κράτη μέλη, σε συνεννόηση με τα οικεία γνωμοδοτικά συμβούλια.
            
            
               (3)Η Ελλάδα, η Ισπανία, η Γαλλία, η Κροατία, η Ιταλία, η Μάλτα και η Σλοβενία έχουν άμεσο συμφέρον για τη διαχείριση της αλιείας στη Μεσόγειο θάλασσα. Στις 4 και 7 Ιουλίου 2016 τα εν λόγω κράτη μέλη υπέβαλαν στην Επιτροπή τρεις κοινές συστάσεις σχετικά με σχέδια απορρίψεων για τύπους αλιείας βενθοπελαγικών ειδών στην Αδριατική θάλασσα, στη Νοτιοανατολική Μεσόγειο και στη Δυτική Μεσόγειο αντιστοίχως
                  5
               , κατόπιν διαβούλευσης με το Γνωμοδοτικό Συμβούλιο για τη Μεσόγειο. Αρμόδιοι επιστημονικοί φορείς συνέβαλαν σε επιστημονικό επίπεδο. Σύμφωνα με το άρθρο 18 παράγραφος 3 του κανονισμού (ΕΕ) αριθ. 1380/2013, μόνο τα μέτρα στις κοινές συστάσεις που συμμορφώνονται με το άρθρο 15 παράγραφος 6 του εν λόγω κανονισμού πρέπει να περιληφθούν στον παρόντα κανονισμό.
            
            
               (4)Όσον αφορά τη Μεσόγειο θάλασσα, στο άρθρο 15 του κανονισμού (ΕΕ) αριθ. 1380/2013 θεσπίζεται υποχρέωση εκφόρτωσης για όλα τα αλιεύματα ειδών που υπόκεινται σε όρια αλιευμάτων, καθώς και για τα αλιεύματα ειδών που υπόκεινται σε ελάχιστα μεγέθη, όπως ορίζεται στο παράρτημα ΙΙΙ του κανονισμού (ΕΚ) αριθ. 1967/2006 του Συμβουλίου
                  6
               . Σύμφωνα με το άρθρο 15 παράγραφος 1 στοιχείο δ) του κανονισμού (ΕΕ) αριθ. 1380/2013, η υποχρέωση εκφόρτωσης θα πρέπει να εφαρμοστεί στα είδη που προσδιορίζουν την αλιεία το αργότερο από την 1η Ιανουαρίου 2017.
            
            
               (5)Στις κοινές συστάσεις προτάθηκε η εφαρμογή εξαίρεσης από την υποχρέωση εκφόρτωσης όσον αφορά τη γλώσσα (Solea solea) στην Αδριατική θάλασσα και τα δίθυρα μαλάκια (Pecten jacobeus), τα κοχύλια (Venerupis spp.) και τις αχιβάδες (Venus spp.) στη Δυτική Μεσόγειο, δεδομένου ότι μπορεί να παρατηρηθούν υψηλά ποσοστά επιβίωσης, λαμβανομένων υπόψη των χαρακτηριστικών των αλιευτικών εργαλείων, των αλιευτικών πρακτικών και του οικοσυστήματος.
            
         
         
            
               (6)Η επιστημονική, τεχνική και οικονομική επιτροπή αλιείας (ΕΤΟΕΑ) στην αξιολόγησή της
                  7
                καταλήγει στο συμπέρασμα ότι απαιτούνται περισσότερες μελέτες για την επιβεβαίωση των υφιστάμενων πορισμάτων σχετικά με τα υψηλά ποσοστά επιβίωσης για τη γλώσσα, το χτένι, τα κοχύλια και τις αχιβάδες. Δεδομένου ότι δεν υπάρχουν πλήρη αποδεικτικά στοιχεία σχετικά με τα υψηλά ποσοστά επιβίωσης των συγκεκριμένων ειδών, η Επιτροπή θεωρεί ότι η προβλεπόμενη στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 εξαίρεση που συνδέεται με το ποσοστό επιβίωσης θα πρέπει να συμπεριληφθεί στον παρόντα κανονισμό μόνο για ένα έτος. Τα ενδιαφερόμενα κράτη μέλη θα πρέπει να υποβάλουν στην Επιτροπή σχετικά στοιχεία τα οποία θα δώσουν τη δυνατότητα αφενός στην ΕΤΟΕΑ να αξιολογήσει πλήρως τις αιτιολογήσεις της εν λόγω εξαίρεσης και αφετέρου στην Επιτροπή να αναθεωρήσει τις σχετικές εξαιρέσεις.
            
            
               (7)Με βάση τα επιστημονικά στοιχεία που περιλαμβάνονται στην κοινή σύσταση, την αναθεώρηση της ΕΤΟΕΑ, και λαμβανομένων υπόψη των χαρακτηριστικών των εργαλείων, του υψηλού αριθμό ειδών σε κάθε αλιευτική δραστηριότητα, των αλιευτικών διαρθρώσεων και των ιδιαιτεροτήτων της Μεσογείου θάλασσας (π.χ. επικράτηση τύπων αλιείας μικρής κλίμακας), η Επιτροπή θεωρεί ότι για την αποφυγή του δυσανάλογου κόστους διαχείρισης των ανεπιθύμητων αλιευμάτων και σύμφωνα με το άρθρο 15 παράγραφος 5 στοιχείο γ) σημείο ii) του κανονισμού (ΕΕ) αριθ. 1380/2013, είναι σκόπιμη η θέσπιση εξαίρεσης de minimis, σύμφωνα με το ποσοστό που προτείνεται στην κοινές συστάσεις και σε όρια που δεν υπερβαίνουν τα προβλεπόμενα από το άρθρο 15 παράγραφος 5 στοιχείο γ) του κανονισμού 1380/2013.
            
            
               (8)Προκειμένου να διασφαλιστεί κατάλληλος έλεγχος, θα πρέπει να καθοριστούν ειδικές απαιτήσεις από τα κράτη μέλη για κατάρτιση καταλόγων σκαφών που καλύπτονται από τον παρόντα κανονισμό.
            
            
               (9)Δεδομένου ότι τα μέτρα που προβλέπονται στον παρόντα κανονισμό έχουν άμεσο αντίκτυπο στις οικονομικές δραστηριότητες που αφορούν και στον προγραμματισμό της αλιευτικής περιόδου των σκαφών της Ένωσης, ο παρών κανονισμός θα πρέπει να τεθεί σε ισχύ αμέσως μετά τη δημοσίευσή του. Σύμφωνα με τις κοινές συστάσεις και λαμβανομένων υπόψη των χρονικών πλαισίων που καθορίζονται στο άρθρο 15 παράγραφος 1 του κανονισμού (ΕΕ) αριθ. 1380/2013, ο παρών κανονισμός θα πρέπει να εφαρμόζεται από την 1η Ιανουαρίου 2017,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
               Υλοποίηση της υποχρέωσης εκφόρτωσης
            
            
               Η υποχρέωση εκφόρτωσης που προβλέπεται στο άρθρο 15 παράγραφος 1 του κανονισμού (ΕΕ) αριθ.1380/2013 ισχύει στη Μεσόγειο θάλασσα για τους τύπους αλιείας που ορίζονται στο παράρτημα του παρόντος κανονισμού.
            
            
               Η υποχρέωση εκφόρτωσης εφαρμόζεται στα είδη που αναφέρονται στο εν λόγω παράρτημα όταν αλιεύονται στο πλαίσιο αλιευτικών δραστηριοτήτων σε ύδατα της Ένωσης ή από αλιευτικά σκάφη της Ένωσης σε ύδατα εκτός Ένωσης τα οποία δεν υπάγονται στην κυριαρχία ή τη δικαιοδοσία τρίτων χωρών.
            
            
               Άρθρο 2
               Ορισμοί
            
            
               1. Για τους σκοπούς του παρόντος κανονισμού ισχύουν οι ακόλουθοι ορισμοί:
            
            
               α) «Μεσόγειος θάλασσα»: τα θαλάσσια ύδατα της Μεσογείου ανατολικά της γραμμής 5°36′ δυτικά·
            
            
               β) «γεωγραφικές υποπεριοχές της ΓΕΑΜ»: οι γεωγραφικές υποπεριοχές της Γενικής Επιτροπής Αλιείας για τη Μεσόγειο (ΓΕΑΜ) όπως ορίζονται στο παράρτημα I του κανονισμού (ΕΕ) αριθ. 1343/2011 του Ευρωπαϊκού Κοινοβουλίου και του Συμβουλίου
                  8
               ·
            
            
               γ) «Δυτική Μεσόγειος θάλασσα»: οι γεωγραφικές υποπεριοχές 1, 2, 5, 6, 7, 8, 9, 10 και 11 της ΓΕΑΜ·
            
            
               δ) «Βόρεια Αδριατική θάλασσα»: οι γεωγραφικές υποπεριοχές 17 και 18 της ΓΕΑΜ·
            
            
               ε) «Νοτιοδυτική Μεσόγειος θάλασσα»: οι γεωγραφικές υποπεριοχές 15, 16, 19, 20, 22, 23 και 25 της ΓΕΑΜ.
            
            
               Άρθρο 3
               Εξαίρεση που συνδέεται με το ποσοστό επιβίωσης
            
            
               1.
                     Η εξαίρεση από την υποχρέωση εκφόρτωσης δυνάμει του άρθρου 15 παράγραφος 4 στοιχείο β) του κανονισμού (ΕΕ) αριθ. 1380/2013 για είδη τα οποία, σύμφωνα με επιστημονικά στοιχεία, εμφανίζουν υψηλά ποσοστά επιβίωσης θα εφαρμοστεί το 2017 για τα εξής είδη:
            
            
               α) γλώσσα (Solea solea) που αλιεύεται με δοκότρατα (TBB)
                  9
                στις γεωγραφικές υποπεριοχές 17 και 18·
            
            
               β) χτένι (Pecten jacobeus) που αλιεύεται με μηχανοκίνητες δράγες (HMD) στις γεωγραφικές υποπεριοχές 1, 2, 5 και 6·
            
            
               γ) κοχύλια (Venerupis spp.) που αλιεύονται με μηχανοκίνητες δράγες (HMD) στις γεωγραφικές υποπεριοχές 1, 2, 5 και 6·
            
         
         
            
               δ) αχιβάδες (Venus spp.) που αλιεύονται με μηχανοκίνητες δράγες (HMD) στις γεωγραφικές υποπεριοχές 1, 2, 5 και 6.
            
            
               2.
                     Γλώσσα (Solea solea), χτένι (Pecten jacobeus), κοχύλια (Venerupis spp.) και αχιβάδες (Venus spp.) που αλιεύθηκαν υπό τις συνθήκες που αναφέρονται στην παράγραφο 1 αποδεσμεύονται αμέσως στην περιοχή όπου αλιεύθηκαν.
            
            
               3.
                     Έως την 1η Μαΐου 2017 τα κράτη μέλη που έχουν άμεσο διαχειριστικό συμφέρον στην αλιεία στη Μεσόγειο θάλασσα πρέπει να υποβάλουν στην Επιτροπή πρόσθετα δεδομένα για τις απορρίψεις πέραν εκείνων που προβλέπονται στις κοινές συστάσεις της 4ης και 7ης Ιουλίου 2016, καθώς και άλλα σχετικά επιστημονικά στοιχεία που δικαιολογούν την εξαίρεση που προβλέπεται στην παράγραφο 1. Η επιστημονική, τεχνική και οικονομική επιτροπή αλιείας (ΕΤΟΕΑ) αξιολογεί τα εν λόγω δεδομένα και επιστημονικά στοιχεία έως τον Ιούλιο του 2017 το αργότερο.
            
            
               Άρθρο 4De minimis εξαίρεση
            
            
               Κατά παρέκκλιση από το άρθρο 15 παράγραφος 1 του κανονισμού (ΕΕ) αριθ.1380/2013, οι ακόλουθες ποσότητες ιχθύων που προσδιορίζουν την αλιεία, όπως ορίζεται στο παράρτημα του παρόντος κανονισμού, μπορούν να απορρίπτονται δυνάμει του άρθρου 15 παράγραφος 4 στοιχείο γ) του κανονισμού (ΕΕ) αριθ. 1380/2013:
            
            
               α) στη Δυτική Μεσόγειο θάλασσα (σημείο 1 του παραρτήματος):
            
            
               i) με ανώτατο όριο για τον μπακαλιάρο μερλούκιο (Merluccius merluccius) και το μπαρμπούνι (Mullus spp.) το 7 % για το 2017 και το 2018 και το 6 % για το 2019 των ολικών ετήσιων αλιευμάτων των εν λόγω ειδών από σκάφη που χρησιμοποιούν δίχτυα τράτας·  και
            
            
               ii) με ανώτατο όριο για τον μπακαλιάρο μερλούκιο (Merluccius merluccius) και το μπαρμπούνι (Mullus spp.) το 1 % των ολικών ετήσιων αλιευμάτων των εν λόγω ειδών από σκάφη που χρησιμοποιούν απλάδια δίχτυα·
            
            
               β) στην Αδριατική θάλασσα (σημείο 2 του παραρτήματος): 
            
            
               i) με ανώτατο όριο για τον μπακαλιάρο μερλούκιο (Merluccius merluccius) και το μπαρμπούνι (Mullus spp.) το 7 % για το 2017 και το 2018 και το 6 % για το 2019 των ολικών ετήσιων αλιευμάτων των εν λόγω ειδών από σκάφη που χρησιμοποιούν δίχτυα τράτας·
            
            
               ii) με ανώτατο όριο για τον μπακαλιάρο μερλούκιο (Merluccius merluccius) και το μπαρμπούνι (Mullus spp.) το 1 % των ολικών ετήσιων αλιευμάτων των εν λόγω ειδών από σκάφη που χρησιμοποιούν απλάδια δίχτυα·
            
            
               iii) με ανώτατο όριο για τον μπακαλιάρο μερλούκιο (Merluccius merluccius) και το μπαρμπούνι (Mullus spp.) το 1 % των ολικών ετήσιων αλιευμάτων των εν λόγω ειδών από σκάφη που χρησιμοποιούν δοκότρατα·
            
            
               iv) με ανώτατο όριο για τη γλώσσα (Solea  solea) το 3 % για το 2017 και το 2018 και το 2 % για το 2019 των ολικών ετήσιων αλιευμάτων του εν λόγω είδους από σκάφη που χρησιμοποιούν δίχτυα τράτας·  και
            
            
               v) με ανώτατο όριο για τη γλώσσα (Solea solea) το 0 % των ολικών ετήσιων αλιευμάτων του εν λόγω είδους από σκάφη που χρησιμοποιούν απλάδια δίχτυα·
            
            
               γ) στη Νοτιοανατολική Μεσόγειο θάλασσα (σημείο 3 του παραρτήματος):
            
            
               i) με ανώτατο όριο για τον μπακαλιάρο μερλούκιο (Merluccius merluccius) και το μπαρμπούνι (Mullus spp.) το 7 % για το 2017 και το 2018 και το 6 % για το 2019 των ολικών ετήσιων αλιευμάτων των εν λόγω ειδών από σκάφη που χρησιμοποιούν δίχτυα τράτας·
            
            
               ii) με ανώτατο όριο για τον μπακαλιάρο μερλούκιο (Merluccius merluccius) και το μπαρμπούνι (Mullus spp.) το 1 % των ολικών ετήσιων αλιευμάτων των εν λόγω ειδών από σκάφη που χρησιμοποιούν απλάδια δίχτυα· και
            
            
               iii) με ανώτατο όριο για την κόκκινη γαρίδα (Parapenaeus longirostris) το 7 % για το 2017 και το 2018 και το 6 % για το 2019 των ολικών ετήσιων αλιευμάτων του εν λόγω είδους από σκάφη που χρησιμοποιούν δίχτυα τράτας.
            
            
               Άρθρο 5
               Κατάλογος σκαφών
            
            
               1.
                     Τα κράτη μέλη καθορίζουν, σύμφωνα με τα κριτήρια που προβλέπονται στο παράρτημα, τα σκάφη που υπόκεινται στην υποχρέωση εκφόρτωσης για κάθε συγκεκριμένο τύπο αλιείας.
            
         
         
            
               2.
                     Έως την 31η Δεκεμβρίου 2016, τα ενδιαφερόμενα κράτη μέλη πρέπει να υποβάλουν στην Επιτροπή και στα λοιπά κράτη μέλη, μέσω του ασφαλούς δικτυακού τόπου ελέγχου της Ένωσης, τους καταλόγους με όλα τα σκάφη που αλιεύουν μπακαλιάρο μερλούκιο, μπαρμπούνι, γλώσσα και κόκκινη γαρίδα. Τα κράτη μέλη επικαιροποιούν τους εν λόγω καταλόγους.
            
            
               Άρθρο 6
               Έναρξη ισχύος και εφαρμογή
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την 1η Ιανουαρίου 2013 έως τις 31 Δεκεμβρίου 2019.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
            
               Βρυξέλλες, 20.10.2016
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (
                  ΕΕ L 354 της 28.12.2013, σ. 22
                  ).
               
               
                  
                     (2)
                  
                        Κανονισμός (ΕΚ) αριθ. 1967/2006 του Συμβουλίου, της 21ης Δεκεμβρίου 2006, σχετικά με μέτρα διαχείρισης για τη βιώσιμη εκμετάλλευση των αλιευτικών πόρων στη Μεσόγειο Θάλασσα, την τροποποίηση του κανονισμού (ΕΟΚ) αριθ. 2847/93 και την κατάργηση του κανονισμού (ΕΚ) αριθ. 1626/94 (
                  ΕΕ L 409 της 30.12.2006, σ. 11
                  ). 
               
               
                  
                     (3)
                  
                        Εκθέσεις της επιστημονικής, τεχνικής και οικονομικής επιτροπής αλιείας (ΕΤΟΕΑ) – Αξιολόγηση των κοινών συστάσεων σχετικά με την υποχρέωση εκφόρτωσης (ΕΤΟΕΑ-16-10). 2016. Υπηρεσία Εκδόσεων της Ευρωπαϊκής Ένωσης, Λουξεμβούργο, EUR XXXX EN, JRC XXXX, XXX σσ. Διατίθενται 
                  εδώ
                  .
               
               
                  
                     (4)
                  
                        ΕΕ L 354 της 28.12.2013, σ. 22.
               
               
                  
                     (5)
                  
                        (i) Σχέδιο απορρίψεων για τύπους αλιείας βενθοπελαγικών ειδών στην Αδριατική θάλασσα (γεωγραφικές υποπεριοχές 17 και 18) – Κοινή σύσταση της ομάδας υψηλού επιπέδου ADRIATICA (Κροατία, Ιταλία και Σλοβενία), (ii) Σχέδιο απορρίψεων για τύπους αλιείας βενθοπελαγικών ειδών στη Νοτιοανατολική Μεσόγειο θάλασσα (γεωγραφικές υποπεριοχές 15, 16, 19, 20, 22, 23 και 25) – Κοινή σύσταση της ομάδας υψηλού επιπέδου SUDESTMED (Κύπρος, Ελλάδα, Ιταλία και Μάλτα) και (iii) Σχέδιο απορρίψεων για τύπους αλιείας βενθοπελαγικών ειδών στη Δυτική Μεσόγειο θάλασσα (γεωγραφικές υποπεριοχές 1, 2, 5, 6, 7, 8, 9, 10 και 11) – Κοινή σύσταση της ομάδας υψηλού επιπέδου PESCAMED (Γαλλία, Ιταλία και Ισπανία).
               
               
                  
                     (6)
                  
                        Κανονισμός (ΕΚ) αριθ. 1967/2006 του Συμβουλίου, της 21ης Δεκεμβρίου 2006, σχετικά με μέτρα διαχείρισης για τη βιώσιμη εκμετάλλευση των αλιευτικών πόρων στη Μεσόγειο Θάλασσα, την τροποποίηση του κανονισμού (ΕΟΚ) αριθ. 2847/93 και την κατάργηση του κανονισμού (ΕΚ) αριθ. 1626/94 (
                  ΕΕ L 409 της 30.12.2006, σ. 11
                  ).
               
               
                  
                     (7)
                  
                        Εκθέσεις της επιστημονικής, τεχνικής και οικονομικής επιτροπής αλιείας (ΕΤΟΕΑ) – Αξιολόγηση των κοινών συστάσεων σχετικά με την υποχρέωση εκφόρτωσης (ΕΤΟΕΑ-16-10). 2016. Υπηρεσία Εκδόσεων της Ευρωπαϊκής Ένωσης, Λουξεμβούργο, EUR XXXX EN, JRC XXXX, XXX σσ. Διατίθενται 
                  εδώ
                  .
               
               
                  
                     (8)
                  
                        Κανονισμός (ΕΕ) αριθ. 1343/2011 του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με ορισμένες διατάξεις περί αλιείας στην περιοχή της συμφωνίας ΓΕΑΜ (Γενική Επιτροπή Αλιείας για τη Μεσόγειο) και την τροποποίηση του κανονισμού (ΕΚ) αριθ. 1967/2006 του Συμβουλίου σχετικά με μέτρα διαχείρισης για τη βιώσιμη εκμετάλλευση των αλιευτικών πόρων στη Μεσόγειο Θάλασσα (ΕΕ L 347 της 30.12.2011, σ. 44).
               
               
                  
                     (9)
                  
                        Οι κωδικοί αλιευτικών εργαλείων που χρησιμοποιούνται στον παρόντα κανονισμό παραπέμπουν στους κωδικούς του παραρτήματος XI του εκτελεστικού κανονισμού (ΕΚ) αριθ. 404/2011 της Επιτροπής για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1224/2009, περί της θέσπισης κοινοτικού συστήματος ελέγχου για την εξασφάλιση της τήρησης των κανόνων της κοινής αλιευτικής πολιτικής. Για τα σκάφη των οποίων το ολικό μήκος είναι μικρότερο από 10 μέτρα, οι κωδικοί αλιευτικών εργαλείων που χρησιμοποιούνται στον παρόντα πίνακα παραπέμπουν στους κωδικούς ταξινόμησης αλιευτικών εργαλείων του Οργανισμού Επισιτισμού και Γεωργίας των Ηνωμένων Εθνών (FAO).
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
               1. Δυτική Μεσόγειος θάλασσα
            
            
                     
                        Κωδικός αλιευτικού εργαλείου
                     
                  
                  
                     
                        Αλιευτικό εργαλείο
                     
                  
                  
                     
                        Υποχρέωση εκφόρτωσης
                     
                  
               
                     
                        OTB, OTT, PTB, TBN, TBS, TB, OT, PT, TX
                     
                  
                  
                     
                        Δίχτυα τράτας
                     
                  
                  
                     
                        Μπακαλιάρος μερλούκιος και μπαρμπούνι, όταν οι συνολικές εκφορτώσεις των εν λόγω ειδών ανά σκάφος για το 2014 και το 2015 αντιστοιχούν σε ποσοστό άνω του 25 % των συνολικών εκφορτώσεων όλων των ειδών από το συγκεκριμένο σκάφος.
                     
                  
               
                     
                        GNS, GN, GND, GNC, GTN, GTR, GEN
                     
                  
                  
                     
                        Απλάδια δίχτυα & μανωμένα δίχτυα
                     
                  
                  
                     
                        Μπακαλιάρος μερλούκιος και μπαρμπούνι, όταν οι συνολικές εκφορτώσεις των εν λόγω ειδών ανά σκάφος για το 2014 και το 2015 αντιστοιχούν σε ποσοστό άνω του 25 % των συνολικών εκφορτώσεων όλων των ειδών από το συγκεκριμένο σκάφος.
                     
                  
               
                     
                        LL, LLS, LLD, LX, LTL, LHP, LHM
                     
                  
                  
                     
                        Παραγάδια
                     
                  
                  
                     
                        Μπακαλιάρος μερλούκιος και μπαρμπούνι, όταν οι συνολικές εκφορτώσεις των εν λόγω ειδών ανά σκάφος για το 2014 και το 2015 αντιστοιχούν σε ποσοστό άνω του 25 % των συνολικών εκφορτώσεων όλων των ειδών από το συγκεκριμένο σκάφος.
                     
                  
               
            
               2. Αδριατική θάλασσα
            
            
                     
                        Κωδικός αλιευτικού εργαλείου
                     
                  
                  
                     
                        Αλιευτικό εργαλείο
                     
                  
                  
                     
                        Υποχρέωση εκφόρτωσης
                     
                  
               
                     
                        OTB, OTT, PTB, TBN, TBS, TB, OT, PT, TX, TBB
                     
                  
                  
                     
                        Δίχτυα τράτας
                     
                  
                  
                     
                        Μπακαλιάρος μερλούκιος και μπαρμπούνι, όταν οι συνολικές εκφορτώσεις των εν λόγω ειδών ανά σκάφος για το 2014 και το 2015 αντιστοιχούν σε ποσοστό άνω του 25 % των συνολικών εκφορτώσεων όλων των ειδών από το συγκεκριμένο σκάφος.
                     
                  
               
                     
                        GNS, GN, GND, GNC, GTN, GTR, GEN
                     
                  
                  
                     
                        Απλάδια δίχτυα & μανωμένα δίχτυα
                     
                  
                  
                     
                        Μπακαλιάρος μερλούκιος και μπαρμπούνι, όταν οι συνολικές εκφορτώσεις των εν λόγω ειδών ανά σκάφος για το 2014 και το 2015 αντιστοιχούν σε ποσοστό άνω του 25 % των συνολικών εκφορτώσεων όλων των ειδών από το συγκεκριμένο σκάφος.
                     
                  
               
            
               3. Νοτιοανατολική Μεσόγειος
            
            
                     
                        Κωδικός αλιευτικού εργαλείου
                     
                  
                  
                     
                        Αλιευτικό εργαλείο
                     
                  
                  
                     
                        Υποχρέωση εκφόρτωσης
                     
                  
               
                     
                        OTB, OTT, PTB, TBN, TBS, TB, OT, PT, TX 
                     
                  
                  
                     
                        Δίχτυα τράτας
                     
                  
                  
                     
                        Μπακαλιάρος μερλούκιος, μπαρμπούνι και κόκκινη γαρίδα, όταν οι συνολικές εκφορτώσεις των εν λόγω ειδών ανά σκάφος για το 2014 και το 2015 αντιστοιχούν σε ποσοστό άνω του 25 % των συνολικών εκφορτώσεων όλων των ειδών από το συγκεκριμένο σκάφος.
                     
                  
               
                     
                        GNS, GN, GND, GNC, GTN, GTR, GEN
                     
                  
                  
                     
                        Απλάδια δίχτυα & μανωμένα δίχτυα
                     
                  
                  
                     
                        Μπακαλιάρος μερλούκιος και μπαρμπούνι, όταν οι συνολικές εκφορτώσεις των εν λόγω ειδών ανά σκάφος για το 2014 και το 2015 αντιστοιχούν σε ποσοστό άνω του 25 % των συνολικών εκφορτώσεων όλων των ειδών από το συγκεκριμένο σκάφος.